དྲང་མོར་བཤད་ན་མཚན་མོ་དེར་ངའི་བློ་ལ་ཆེས་བབས་པ་ཞིག་ནི།ཁྱེད་ཀྱིས་ང་ཚོར་ཕྱི་བཅོས་ནང་བཅོས་བྱས་པའི་མི་ཤེས་ཤེས་ཉམས་ཀྱི་སྐད་ཆ་རྫིག་པོ་ཞིག་བཤད་མ་སོང་ལ།མ་ཡིན་ཡིན་མདོག་གི་མི་ཆེན་གྱི་ཉམས་འགྱུར་གང་ཡང་བསྟན་མ་སོང།ཚུགས་ཀ་དང་ཉམས་འགྱུར་ལ་བལྟས་ན་ཁྱེད་ནི་དམངས་མི་ཕལ་བ་ཞིག་དང་ཀུན་ནས་མཚུངས།ཁོ་བོས་ཁྱེད་ཀྱི་རྣམ་པ་དེ་མཐོང་ཚེ་དམ་པའི་སྐྱེས་བུའི་ཐུན་མིན་གྱི་ཁྱད་ཆོས་དངོས་དེ་ཚོར་སོང་ལ།དེའི་མོད་ལ་བོད་ཀྱི་སྐྱེས་ཆེན་གནམ་ས་འདྲ་བ་འདི་ཚོ་ལའང་ཁྱེད་ཀྱི་ཀུན་སྤྱོད་ལྟ་བུ་ཞིག་ཡོད་ན་ཅི་མ་རུང་སྙམ་པའི་ཤུགས་རིང་ཞིག་ཀྱང་ངང་གིས་ཤོར་ཐལ།